SL Uradni list Evropske unije C 161/2

Uradno obvestilo za: EL FATMI, Nouredine (alias Nourredin EL FATMI; alias Nouriddine EL FATMI, alias Noureddine EL FATMI, alias Abu AL KA’E KA’E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), WALTERS, Jason (alias Abdullah; alias David), Babbar Khalsa, Hamas (vključno s Hamas-Izz al-Din-al-Qassem), skupino Hofstadgroep, Mednarodno federacijo sikhovske mladine (ISYF), Delavsko stranko Kurdistana (PKK), (alias KADEK; alias KONGRA-GEL), Osvobodilne tigre tamilskega Elama (LTTE), Palestinski islamski džihad (PIJ), Revolucionarno ljudsko osvobodilno vojsko/fronto/stranko (DHKP/C), (alias Devrimci Sol (Revolucionarna levica), Dev Sol), Stichting Al Aqsa (alias Stichting Al Aqsa Nederland, alias Al Aqsa Nederland), vključeni na seznam iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

(glej prilogo k Izvedbeni uredbi Sveta (EU) št. 83/2011 z dne 31. januarja 2011)

2011/C 161/02

EL FATMI, Nouredine (alias Nourredin EL FATMI; alias Nouriddine EL FATMI, alias Noureddine EL FATMI, alias Abu AL KA’E KA’E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), WALTERS, Jason (alias Abdullah; alias David), Babbar Khalsa, Hamas (vključno z Hamas-Izz al-Din-al-Qassem), skupino Hofstadgroep, Mednarodno federacijo sikhovske mladine ISYF), Delavsko stranko Kurdistana (PKK), (alias KADEK; alias KONGRA-GEL), Osvobodilne tigre tamilskega Elama (LTTE), Palestinski islamski džihad (PIJ), Revolucionarno ljudsko osvobodilno vojsko/fronto/stranko (DHKP/C), (alias Devrimci Sol (Revolucionarna levica), Dev Sol), Stichting Al Aqsa (alias Stichting Al Aqsa Nederland, alias Al Aqsa Nederland), vključeni na seznam Izvedbene uredbe Sveta (EU) št. 83/2011 z dne 31. januarja 2011 (1), obveščamo vas o naslednjem:

Uredba Sveta (ES) št. 2580/2001 z dne 27. decembra 2001 določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in subjektom, ter da se slednjim ne smejo dati v razpolaganje, bodisi neposredno ali posredno, nobena denarna sredstva, drugo finančno premoženje in gospodarski viri.

Svet je prejel nove informacije, ki so pomembne za uvrstitev navedenih oseb in skupin na seznam. Ob upoštevanju teh novih informacij je utemeljitve ustrezno spremenil.

Zadevne osebe in skupine lahko Svetu predložijo zahtevek za pridobitev posodobljene utemeljitve, na podlagi katere so bili obdržani na zadevnem seznamu. Zahtevke je treba poslati na naslednji naslov:

Svet Evropske unije (Za: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Takšen zahtevek je treba predložiti v treh tednih od datuma objave tega uradnega obvestila.

Zadevne osebe in skupine lahko Svetu na zgornji naslov kadar koli, skupaj z vsemi dokazili, pošljejo zahtevek za ponovno preučitev odločitve, da se jih vključi na seznam in obdrži na njem. Takšni zahtevki bodo obravnavani po njihovem prejemu. V zvezi s tem zadevne skupine in subjekte opozarjamo, da bo Svet redno pregledoval seznam v skladu s členom 1(6) Skupnega stališča 2001/931/SZVP. Da bi bili zahtevki lahko preučeni v okviru naslednjega pregleda, jih je treba predložiti v treh tednih od datuma obvestila o utemeljitvi.

Zadevne osebe in skupine opozarjamo, da lahko pri pristojnih organih zadevne države članice oziroma zadevnih držav članic, navedenih na seznamu v prilogi k Uredbi, vložijo prošnjo za pridobitev dovoljenja glede uporabe zamrznjenih sredstev za osnovne potrebe ali posebna plačila v skladu s členom 5(2) te uredbe. Posodobljen seznam pristojnih organov je na naslednjem spletnem naslovu:

http://ec.europa.eu/comm/external_relations/cfsp/sanctions/measures.htm

(1) UL L 28, 2.2.2011, str. 15.